ཐ་མར་ང་ལ་ལུས་པའི་དྲི་བ་ཞིག་ནི།སྒོ་མོ་ཚེ་རིང་བཀྲ་ཤིས་ཀྱིས་སྒྲུང་ཐུང་འདི་འབྲི་དགོས་པའི་དམིགས་ཡུལ་ཅི་ཡིན།ཡང་ན་སྒྲུང་ཐུང་འདིས་ཁོ་མི་སྒེར་ཙམ་མ་ཡིན་པར་ང་ཚོའི་འཚོ་བ་ལ་ཕན་པ་གང་ཞིག་བཏགས་འདུགངས་ནམ་རྒྱུན་བརྩམས་ཆོས་གང་ཞིག་ལ་བལྟས་ཀྱང་།ཐ་མར་བརྩམས་ཆོས་དེ་ལས་སྤྱི་ཚོགས་ལ་ཕན་གང་འདྲ་ཞིག་བཏགས་འདུག་པའི་ཕྱོགས་ལ་བསམ་གཞིག་གཏོང་གིན་ཡོད།སྤྱིར་དེང་སང་གི་རྩོམ་པ་པོ་མང་བོས་རྩོམ་འབྲི་བའི་དམིགས་ཡུལ་ནི་རང་ཉིད་ཀྱི་ཚོར་བ་ཕྱི་རུ་མངོན་པ་དང་།རང་ཉིད་གཞན་ཞིག་གི་འཚོ་བ་ཕྱི་རུ་མངོན་པ་ཙམ་ལ་བཟུང་འདུག་མོད།ངས་ནི་རྩོམ་འབྲི་བའི་དམིགས་ཡུལ་ནི་དེ་ཙམ་སླ་མོ་ཞིག་གམ་དེ་ཙམ་རྒྱ་ཆུང་བ་ཞིག་ཏུ་འདོད་ཀྱིན་མེད།གལ་ཏེ་རྩོམ་འབྲི་བ་ནི།རང་གི་དགའ་སྐྱོའི་ཚོར་བ་ཙམ་ཕྱི་རུ་མངོན་པ་དེ་ཡིན་ན།རྩོམ་འབྲི་བ་ནི་ལབ་གླེང་ཙམ་གྱི་ཁྱབ་ཁོངས་སུ་བསྡུ་ཆོག་པ་ཞིག་རེད།